A határozat elfogadásához egyszerű többség szükséges

Előterjesztés

a 5. számú napirendi ponthoz

Mórágy Község Önkormányzata Képviselő-testületének 2014. február 1l. napján tartandó rendes ülésére
 Éves ellenőrzési jelentés az 2013. évi belső ellenőrzési feladatok ellátásáról

Előterjesztő: Glöckner Henrik polgármester
Az előterjesztést készítette: Bakó Józsefné jegyző
Tisztelt Képviselő- testület!
Kovács Péter Bonyhád Város címzetes főjegyzője elkészítette az éves ellenőrzési jelentést az 2013. évi belső ellenőrzési feladatok ellátásáról, melyet a társult önkormányzatoknak is meg kell tárgyalni , az alábbiak szerint:.
A Völgységi Többcélú Kistérségi Társulás 2004. június 23-án alakult. A megállapodás II. fejezetének 4. pontja szerint a Társulás által ellátott feladatok egyikeként a társult önkormányzatok és intézményeinek belső ellenőrzési feladatait nevesíti.  Az önkormányzatok és intézmények belső ellenőrzési feladatainak ellátására 2004. szeptember 1-i hatállyal határozatlan időtartamra a Társulás megállapodást kötött Bonyhád Város Önkormányzata Polgármesteri Hivatalával. A hivatal a feladat ellátását a 370/2011. (XII.31.) Korm. rendelet alapján és a Társulás által elfogadott éves belső ellenőrzési terv szerint végzi. Évente a feladat ellátásának díja tekintetében kiegészítő megállapodást kötnek. Jelenleg 21 település tagja a Völgységi Önkormányzatok Társulásának.

A belső ellenőrzés szervezésének és végrehajtásának részletes szabályait –a beszámoló időszakában - a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) kormányrendelet tartalmazza. 

Magyarország helyi önkormányzatairól szóló 2011. évi CLXXXIX. törvény 119. § (4) –(6) bekezdésben foglaltak szerint „a jegyző köteles gondoskodni – a belső kontrollrendszeren belül – a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is. A helyi önkormányzat és költségvetési szervei belső ellenőrzésére vonatkozó részletes szabályokat jogszabály tartalmazza.”
Az összefoglaló éves ellenőrzési jelentés a 370/2011.(XII.31.) kormányrendelet 48.§. bekezdése szerint az államháztartásért felelős miniszter által közzétett módszertani útmutató figyelembevételével készült. 

Összegzésként elmondható, hogy a megállapítások alapvetően nem jeleznek komolyabb hiányosságot a belső ellenőrzés által vizsgált területek és folyamatok rendszerében. Az ellenőrzési jelentésben közölt megállapítások nem utalnak olyan alapvető gyenge pontokra, a szervezeti egységek szintjén alkalmazott irányelvekben és eljárásokban. 

Ezek alapján az ellenőrzött területek tevékenysége jónak minősíthető. 

Kérem a Tisztelt Képviselő-testületet, hogy a 2013. évi ellenőrzési tevékenységről szóló beszámolót, az előterjesztés megvitatását követően szíveskedjenek elfogadni. Határidő: 2014. február 28.

Mórágy, 2014. február 10.
Glöckner Henrik sk.

